alibayram/wikipedia-40-langs huggingface dataset:
63

63 (шестдесет и трета) година е обикновена година, започваща в събота по юлианския календар.

Събития

В Римската империя 
 Десета година от принципата на Нерон Клавдий Цезар Август Германик (54 – 68 г.)
 Консули на Римската империя са Гай Мемий Регул и Луций Вергиний Руф.
 Ражда се Клавдия, дъщеря на императора, което става повод тя и нейната майка Попея Сабина да бъдат удостоени с титлата Августа. Само след четири месеца бебето умира, след което е обожествено.
 Гней Домиций Корбулон е отново натоварен с командването на война срещу Партия, а Гай Цестий Гал е назначен за управител на Сирия.

В Армения 
 Корбулон навлиза в Армения с голяма войска и подчинява много местни управители, но партите и Тиридат отказват да дадат решително сражение. Двете страни скоро започват преговори, по времето на които Тиридат поставя короната си в краката на статуя на Нерон, но обещава да я получи обратно единствено от ръцете на императора и да стане васал на Рим.

Родени 
 21 август – Клавдия Августа, дъщеря на император Нерон

Починали

Източници
62

62 (шестдесет и втора) година е обикновена година, започваща в петък по юлианския календар.

Събития

В Римската империя 
 Девета година от принципата на Нерон Клавдий Цезар Август Германик (54-68 г.)
 Консули на Римската империя са Публий Марий и Луций Афиний Азиний Гал. Суфектконсули през тази година стават Публий Петроний Нигер, Квинт Манлий Анкхарий Тарквиций Сатурнин, Квинт Юний Марул и Тит Клодий Еприй Марцел.
 5 февруари: Земетресение разрушава Помпей и други места в Кампания.
 12 март: лунно затъмнение в Александрия.
 Смъртта на преторианския префект Бур премахва една от последните пречки пред все по-безотговорното и параноично поведение на императора. Назначеният за нов префект на гвардията Тигелин насърчава ексцесиите на Нерон.
 Сенека иска и получава разрешение да се оттегли от служба в императорския двор.
 Нерон разтрогва брака със съпругата си Октавия, изпраща я в изгнание и се жени за Попея Сабина.
 9 юни: Октавия е екзекутирана по заповед на императора.
 Термите и Гимназиум на Нерон в Рим са поразени от светкавица и изгарят.

В Армения 
 Новият управител на провинция Кападокия Луций Юний Цезений Пет и водените от него два легиона претърпяват тежко поражение от партите в битка при град Рандея.

Родени 
 Вителий Младши (* 62/ 63; + декември 69 г. в Рим), син и престолонаследник на римския император Вителий.

Починали 
 9 юни – Клавдия Октавия, дъщеря на император Клавдий и първа съпруга на император Нерон (родена 40 г.)
 24 ноември – Персий, римски поет (роден 34 г.)
 Секст Афраний Бур, римски конник и преториански префект (роден 1 г.)
 Рубелий Плавт, римски аристократ (роден ок. 33 г.)
 Фауст Корнелий Сула Феликс, римски политик и сенатор (роден 22 г.)
 Яков, апостол, брат на Исус Христос
 Яков Алфеев, апостол, брат на Матей (евангелист)

Източници
61

61 (шестдесет и първа) година (LXI) е обикновена година, започваща в четвъртък по юлианския календар.

Събития

В Римската империя 
 Осма година от принципата на Нерон Клавдий Цезар Август Германик (54 – 68 г.)
 Консули на Римската империя са Публий Петроний Турпилиан и Луций Юний Цезений Пет. Суфектконсули през тази година стават Гней Педаний Фуск Салинатор и Луций Велей Патеркул.
 Гай Светоний Павлин потушава останалите огнища на съпротива от въстанието на Будика. Поради обвинения в прекалена жестокост е проведено разследване, което завършва с отзоваването на Павлин от императора в Рим. Консулът Публий Петроний Торпилиан е назначен за нов управител на Британия.
 Префектът на Рим, Луций Педаний Секунд е убит от един от своите роби. Поради това всички негови 400 роби са наказани със смърт, съгласно римския закон и въпреки желанието на голяма част от народа невинните сред тях да бъдат пощадени.

В Армения 
 Поставеният от римляните за владетел Тигран VI нахлува в Адиабена, което е счетено от царя на Партия Вологез I като проява на римска агресия. Партите атакуват Армения и обсаждат Тигранакерт заедно с римския му гарнизон.
 Управителят на Сирия, Гней Домиций Корбулон изпраща протест до партския цар и успява да го убеди да започне преговори.

Родени 
 Плиний Млади, древноримски политик и писател († ок. 113 г.)

Починали 
 Варнава, християнски светия, апостол, от седемдесетте, основател на Кипърската църква
 Публий Мемий Регул, римски политик и сенатор
 Луций Педаний Секунд, римски политик

Източници
60

60 (шестдесета) година е високосна, започваща във вторник по юлианския календар.

Събития

В Римската империя 
 Седма година от принципата на Нерон Клавдий Цезар Август Германик (54-68 г.)
 Консули на Римската империя са Нерон (IV път) и Кос Корнелий Лентул. Суфектконсули през тази година стават Гай Велей Патеркул и Марк Манилий Вописк.
 За първи път императорът провежда фестивала „Нерония“, в който за първи път в Рим се провеждат артистични и музикални надпревари по гръцки тип.
 На Марсово поле в Рим са отворени Термите на Нерон.
 Гней Домиций Корбулон завършва подчиняването на Армения. Римляните поставят на трона Тигран VI.
 След успехите си в Армения, Корбулон е назначен за управител на провинция Сирия.
 Порций Фест е назначен за прокуратор на Юдея.
 В провинция Британия избухва въстание на племето ицени, начело на което застава кралица Будика. Римляните понасят известни загуби, включително опажаряването на важни градове, но успяват да прегрупират далеч по-малобройните си сили и да разгромят бунтовниците.

Родени 
 Гай Юлий Квадрат Бас, римски политик и военачалник (умрял 118 г.)

Починали 
 Будика, кралица на ицените
 Гай Умидий Дурмий Квадрат, римски политик и сенатор (роден 12 г. пр.н.е.)

Източници
59

59 (петдесет и девета) година е обикновена година, започваща в понеделник по юлианския календар.

Събития

В Римската империя 
 Шеста година от принципата на Нерон Клавдий Цезар Август Германик (54 – 68 г.)
 Консули на Римската империя са Гай Випстан Апрониан и Гай Фонтей Капитон. Суфектконсули през тази година стават Тит Секстий Африкан (юли–декември) и Марк Осторий Скапула (юли–декември).
 19/23 март – Нерон нарежда майка му Агрипина да бъде убита. Първият опит за изпълнение на заповедта му се проваля след като тя оцелява след потъването на кораба, с който пътува и успешно доплува до брега. Научавайки това императорът очаква тя и робите и да се разбунтуват, поради което изпраща хора с инструкции да я екзекутират.
 Нерон открива Macellum Magnum (Големия пазар), който е построен на хълма Целий в Рим.
 На град Помпей е забранено да провежда гладиаторски игри за срок от десет години след като в местния амфитеатър избухват кървави сблъсъци между жители на града и жители на град Нуцерия.

В Армения 
 Гней Домиций Корбулон продължава военната кампания в Армения и завзема важния град Тигранакерт.

Родени

Починали 
 23 март – Агрипина Младата, римска императрица и майка на император Нерон (родена 15 г.)
 Ацерония Пола, приятелка на Агрипина
 Гней Домиций Афер, римски политик, сенатор и оратор
 Домиция Лепида Старша, римска благородничка (родена ок. 19 г. пр.н.е.)
 Юния Силана, сенаторска дъщеря и съперничка на Агрипина (родена 15 г.)
 Сервилий Нониан, римски историк и оратор

Източници
58

58 (петдесет и осма) година е обикновена година, започваща в неделя по юлианския календар.

Събития

В Римската империя 
 Пета година от принципата на Нерон Клавдий Цезар Август Германик (54 – 68 г.)
 Консули на Римската империя са Нерон (III път) и Марк Валерий Месала Корвин. Суфектконсули през тази година стават Гай Фонтей Агрипа (май/юни), Авъл Петроний Луркон (юли–декември) и Авъл Паконий Сабин (юли–декември).
 Отхвърлено е предложение Нерон да стане пожизнен консул (consul perpetuus).
 Гней Домиций Корбулон нахлува с армията си от четири легиона в Армения, където превзема и разрушава столицата Арташат, а цар Тиридат I е принуден да търси спасение в Адиабена.
 Заради успехите в Армения, Нерон е приветсван като победител, а Сенатът нарежда изграждането на триумфални арки и издигането на нови статуи в негова чест.
 Гай Светоний Павлин наследява Квинт Вераний като управител на провинция Британия.

Родени

Починали 
 Квинт Вераний, римски политик и сенатор

Източници
57

57 (петдесет и седма) година е обикновена година, започваща в събота по юлианския календар.

Събития

В Римската империя 
 Четвърта година от принципата на Нерон Клавдий Цезар Август Германик (54 – 68 г.)
 Консули на Римската империя са Нерон (II път) и Луций Калпурний Пизон. Суфектконсул през тази година става Луций Цезий Мартиалис (юли–декември).
 Построен е Нероновият амфитеатър.
 Квинт Вераний наследява Авъл Дидий Гал като управител на провинция Британия.

Родени

Починали

Източници
56

56 (петдесет и шеста) година (LVI) е високосна година, започваща в четвъртък по юлианския календар.

Събития

В Римската империя 
 Трета година от принципата на Нерон Клавдий Цезар Август Германик (54 – 68 г.)
 Консули на Римската империя са Квинт Волузий Сатурнин и Публий Корнелий Сципион. Суфектконсули през тази година стават Юний Аней Галион (юли/август), Тит Куций Килт (юли/август), Луций Дувий Авит (ноември/декември) и Публий Клодий Тразеа Пет (ноември/декември).
 Нерон приема титлата баща на отечеството (pater patriae).
 Гней Домиций Корбулон е принуден да отложи кампанията си срещу Армения и Партия, докато подготви войската си.

Родени 
 Публий Корнелий Тацит, известен римски историк и политик († 120 г.)

Починали 
 Луций Волузий Сатурнин, римски политик и сенатор (* ок. 38 г. пр.н.е.)
 Циуфу, шанюй на южните хунну

Източници
55

55 (петдесет и пета) година е обикновена година, започваща в сряда по юлианския календар.

Събития

В Римската империя 
 Втора година от принципата на Нерон Клавдий Цезар Август Германик (54-68 г.)
 Консули на Римската империя са Нерон и Луций Антисций Вет. Суфектконсули през тази година стават Нумерий Цестий(март–април), Сенека (май–октомври), Публий Корнелий Долабела (май), Марк Требелий Максим(август), Публий Палфурий (септември/октомври), Гней Корнелий Лентул Гетулик (ноември/декември) и Тит Куртилий Манциа (ноември/декември).
 Нерон освобождава близкия до Агрипина Палас от заеманите от него длъжности.
 Агрипина и Нерон влизат в конфликт заради неговата любовна афера с освободената робиня Акте. Сенека подкрепя Нерон, за да може императорът да извоюва незавимост от майка си.
 Императорът отпраща Агрипина от двореца и тя скоро е обвинена в заговор, но успява да убеди Нерон в невиността си.
 След като е избран за командващ на подготвяната кампания в Армения срещу Партия и получава командването на Кападокия и Галатия, Гней Домиций Корбулон пристига на изток.
 Сенека написва De Clementia.

Родени

Починали 
 11 февруари – Британик, син на император Клавдий
 Хайлуошъ, шанюй на южните хунну

Източници
54

54 (петдесет и четвърта) година е обикновена година, започваща във вторник по юлианския календар.

Събития

В Римската империя 

 Последна година от принципата на Тиберий Клавдий Цезар Август Германик (41 – 54 г.)
 Консули на Римската империя са Маний Ацилий Авиола и Марк Азиний Марцел.
 13 октомври – император Клавдий умира след като, според повечето древни автори, е отровен от Агрипина. Нерон е приветстван от преторианците като император, а Сената му гласува необходимите на принцепса правомощия.
 18 октомври – на Марсово поле е устроено държавно погребение на император Клавдий. Скоро след това той е обожествен от Сената.
 Сенека публикува своята политичекса сатира Apocolocyntosis насочена срещу Клавдий.
 Подготовка за война с Партия заради скорошните действия на партите в Армения.

Родени

Починали 
 13 октомври – Клавдий, римски император (роден 10 г. пр.н.е.)
 Домиция Лепида, майка на Валерия Месалина и бивша тъща на Клавдий (родена ок. 10 г. пр.н.е.)
 Марк Юний Силан, римски политик и сенатор (роден ок. 14 г.)
 Нарцис, освободен бивш роб издигнал се до влиятелна позиция в двора на император Клавдий
 Стах, епископ на Византион

Източници
53

53 (петдесет и трета) година е обикновена година, започваща в понеделник по юлианския календар.

Събития

В Римската империя 
 Тринадесета година от принципата на Тиберий Клавдий Цезар Август Германик (41-54 г.)
 Консули на Римската империя са Децим Юний Силан Торкват и Квинт Хатерий Антонин. Суфектконсули през тази година стават Квинт Цецина Прим (септември–октомври), Публий Требоний (септември–декември) и Публий Калвизий Рузон (октомври–декември)
 Клавдий прокарва решение в Сената, с което се дава съдебна юрисдикция по фискални въпроси на прокураторите.
 Нерон сключва брак с Клавдия Октавия, дъщеря на Клавдий.

В Армения 
 Партите превземат Армения и поставят Тиридат I на трона.

Родени 
 18 септември – Траян, римски император (умрял 117 г.)
 Домиция Лонгина, римска императрица (умряла 126 г.)

Починали 
 Вителий Петрониан, син на римския император Вителий (роден ок. 37 г.)
 Емилия Лепида, правнучка на император Август (родена 4/3 г. пр.н.е.)

Бележки:

Източници
52

52 (петдесет и втора) година е високосна година, започваща в събота по юлианския календар.

Събития

В Римската империя 
 Дванадесета година от принципата на Тиберий Клавдий Цезар Август Германик (41-54 г.)
 Консули на Римската империя са Фауст Корнелий Сула Феликс и Луций Салвий Отон Тициан. Суфектконсули през тази година стават Квинт Марций Барей Соран (юни–август) и Луций Салвидиен Руф Салвиан (ноември–декември)
 След единадесет години работа, ангажирала труда на 30 000 души, е завършен 5,6-километров тунел предназначен да контролира нивото на езерото Лаго Фучино. Инцидент по време на самото откриване на съоръжението предизвиква сериозен публичен спор между императрицата Агрипина и натоварения да ръководи проекта Нарцис.
 1 август – в Рим едновременно са открити акведуктите Анио Новус и Аква Клавдия. Въвеждането им в експлоатация почти удвоява капацитета на водоснабдяането на града.
 След смъртта на Публий Осторий Скапула Авъл Дидий Гал става управител на Британия.
 Гней Домиций Корбулон става управител на провинция Азия.

Родени

Починали 
 Публий Осторий Скапула, римски политик и генерал

Източници
51

51 (петдесет и първа) година е обикновена година, започваща в петък по юлианския календар.

Събития

В Римската империя 
 Единадесета година от принципата на Тиберий Клавдий Цезар Август Германик (41-54 г.)
 Консули на Римската империя са Клавдий (за V път) и Сервий Корнелий Салвидиен Орфит. Суфектконсули през тази година стават Луций Калвенций Вет Гай Карминий (септември–октомври) и Тит Флавий Веспасиан (ноември–декември)
 Нерон получава титлата princeps iuventutis (принцепс на младежите).
 Секст Афраний Бур е назначен за префект на преторианската гвардия.
 Една от арките на акведукта Аква Вирго намираща се на мястото, където съоръжението прекосява Виа Лата (частта от известния път Виа Фламиния, която е била в рамките на град Рим, а сега е Виа Дел Корсо) е преустроена в триумфална арка на Клавдий отбелязваща победите и присъединяването на Британия към империята.
 Юний Аней Галион става проконсул на провинция Ахея.

В Партия 
 Вонон II умира след няколко месеца на трона. Той е наследен като владетел от сина си Вологаз I.

В Армения 
 Цар Митридат губи трона, който е узурпиран от неговия племенник Радамист.

Родени 
 24 октомври – Домициан, римски император

Починали 
 Готариз II, цар на Партия
 Вонон II, цар на Партия
 Митридат, цар на Армения
 Каратак крал в Британия
 Луций Вителий, римски политик и баща на император Вителий (роден ок. 5 г. пр.н.е.)

Източници
50

50 (петдесета) година е обикновена година, започваща в четвъртък по юлианския календар.

Събития

В Римската империя 
 Десета година от принципата на Тиберий Клавдий Цезар Август Германик (41-54 г.)
 Консули на Римската империя са Гай Антисций Вет и Марк Суилий Нерулин.
 25 февруари – император Клавдий официално осиновява синът на своята съпруга Агрипина Луций Домиций Ахенобарб, който получава името Нерон Клавдий Цезар Друз Германик.
 Агрипина получава титлата августа.
 Селището на брега на река Рейн, в което през 15 г. е родена Агрипина е въздигнато до ранг на римска колония и заселено с ветерени легионери. В чест на императрицата и Клавдий то получава името Colonia Claudia Ara Agrippinensium (днес това е германският град Кьолн).
 Управителят на провинция Горна Германия Публий Помпоний Секунд отбива нашествие на части от германското племе хати.
 Римляните се научават да използват сапуна от галите.

Родени 
 Епиктет, древногръцки философ-стоик (умрял 138 г.)
 Цай Лун, китайски изобретател на хартията

Починали 
 Абгар, владетел на Осроене
 Авъл Корнелий Целз, римски енциклопедист (роден ок. 25 г. пр.н.е.)
 Федър, римски баснописец и поет-сатирик (роден ок. 15 г. пр.н.е.)

Източници
49

49 (четиридесет и девета) година е обикновена година, започваща в сряда по юлианския календар.

Събития

В Римската империя 
 Девета година от принципата на Тиберий Клавдий Цезар Август Германик (41-54 г.)
 Консули на Римската империя са Гай Помпей Лонг Гал и Квинт Вераний. Суфектконсули през тази година стават Луций Мамий Полион и Квинт Алий Максим.
 1 януари – Клавдий сключва брак с племенницата си Агрипина.
 Бившата императрица Лолия Павлина, която е възприета от Агрипина като съперница, е изпратена в изгнание след обвинения, че се е допитала до астролози или магьосници за бъдещето и брака на Клавдий. По-късно тя е принудена да се самоубие, а междувременно нейното внушителното имущество е конфискувано.
 Император Клавдий разширява померия (религиозните граници) на град Рим като обхванатата площ нараства от 325 на 665 хектара.
 Сенека се завръща от изгнание, става претор и наставник на Нерон.
 Нерон е сгоден за Клавдия Октавия, дъщеря на Клавдий.
 Християнството се разпространява в Европа, особено в Рим и Филипи.

Родени

Починали 
 Антония Трифена, тракийска царица
 1 януари – Луций Юний Силан, римски политик и сенатор (роден ок. 12 г.)
 Лолия Павлина, втората съпруга на император Калигула

Източници
48

48 (четиридесет и осма) година е високосна година, започваща в понеделник по юлианския календар.

Събития

В Римската империя 
 Осма година от принципата на Тиберий Клавдий Цезар Август Германик (41 – 54 г.)
 Консули на Римската империя са Авъл Вителий и Луций Випстан Попликола. Суфектконсули през тази година стават Луций Вителий (от юли) и Месала Випстан Гал (от юли).
 Император Клавдий включва в състава на Сената представители на гражданите на Галия Комата и преразглежда официалния списък с патриции сенатори като включвав него и представители на нови фамилии.
 Императрицата Месалина използва краткото отсъствие на съпруга си, за да се омъжи за любовника си Гай Силий. След като научава за това Клавдий се завръща в Рим, което довежда до издирване на участниците в „сватбената“ церемония и завършва с екзекуцията на Месалина и нейния нов „съпруг“.
 Вентидий Куман наследява Тиберий Юлий Александър като управител на Юдея.
 Публий Осторий Скапула провежда успешни походи срещу силурите в южен Уелс.

В Азия 
 Окончателно разделяне на хунну на северни и южни

Родени 
 Улпия Марциана, сестра на император Траян (умряла 112 г.)

Починали 
 Валерия Месалина, римска императрица
 Гай Силий, римски политик и сенатор

Източници
47

47 (четиридесет и седма) година е обикновена година, започваща в неделя по юлианския календар.

Събития

В Римската империя 
 Седма година от принципата на Тиберий Клавдий Цезар Август Германик (41-54 г.)
 Консули на Римската империя са император Клавдий (IV път) и Луций Вителий (за III път). Суфектконсули през тази година стават Гай Калпетан Ранций Седат (март–април), Марк Хордеоний Флак (март–април), Гней Хозидий Гета (юли–декември), Тит Флавий Сабин (юли–август), Луций Вагелий (септември–октомври) и Гай Воласена Север (ноември–декември).
 Публий Осторий Скапула заменя Авъл Плавций като управител на Британия.
 Под патронажа на Клавдий, гражданите на Рим празнуват Секуларните игри (Ludi Saeculares) в чест на 800 години от основаването на града.
 Овация на Авъл Плавций за успехите му в Британия.
 Гней Домиций Корбулон поема командването в Долна Германия и предприема походи срещу разбунтувалите се херуски и хавки, които преди това извършват набези в провинцията. Той се опитва да постигне официалното подчинение на фризите под римска власт и постига известни успехи, които обаче противоречат на политиката на император Клавдий. Поради това му е наредено да изтегли всички новоустановени военни гарнизони обратно на левия бряг на Рейн.
 Апостол Павел започва евангелийското си разпространение.

Родени

Починали 
 Вардан I, владетел на Партия от династията на Арсакидите
 Децим Валерий Азиатик, римски политик и сенатор (риден ок. 5 г. пр.н.е.)
 Гней Помпей Магн, зет на император Клавдий
 Марк Лициний Крас Фруги, римски политик
 Скрибония, съпруга на Марк Лициний Крас Фруги и майка на Гней Помпей Магн
 Попея Сабина Старша, римска аристократка и майка на императрица Попея Сабина

Източници
46

46 (четиридесет и шеста) година е обикновена година, започваща в събота по юлианския календар.

Събития

В Римската империя 
 Шеста година от принципата на Тиберий Клавдий Цезар Август Германик (41-54 г.)
 Децим Валерий Азиатик (II път) и Марк Юний Силан стават консули на Римската империя. Суфектконсули през тази година стават Камерин Антисций Вет (1 до 14 март), Квинт Сулпиций Камерин (15 март-юни), Децим Лелий Балб (консул 46 г.) (1 юли−август/септември) и Гай Теренций Тулий Гемин (септември/октомври−декември)
 След убийството на цар Реметалк III, Тракия е анексирана като прoвинция на Римската империя от император Клавдий, a нейното управлението е поверено на прокуратор. Инкорпорирането на бившето царство е посрещнато с доза съпротива, която налага намесата и присъствието на легиони командвани от управителя на Мизия Авъл Дидий Гал. Римляните запазват вътрешното административно деление на Тракия, но не присъединяват към нея Тракийския Херсонес, който запазва отделното си управление, а град Византион, както и преди това, остава още за известно време самостоятелен, но по-късно е присъединен към провинция Витиния.
 Римска експедиция под началството на Авъл Дидий Гал поставя Котис I на трона Боспорското царство на мястото на Митридат III.

Родени 
 Плутарх, древногръцки историк, биограф, есеист и философ († 125 г.)

Починали 
 Марк Виниций, римски политик и сенатор (роден ок. 5 г.)
 Худуаршъ Даогао, шанюй на хунну
 Уда Дихоу, шанюй на хунну

Бележки

Източници
45

45 (четиридесет и пета) година е обикновена година, започваща в петък по юлианския календар.

Събития

В Римската империя 
 Пета година от принципата на Тиберий Клавдий Цезар Август Германик (41-54 г.)
 Марк Виниций (II път) и Тит Статилий Тавър Корвин стават консули на Римската империя. Суфектконсули през тази година стават Тиберий Плавций Силван Елиан (март–юни), Марк Антоний Руф (септември–октомври) и Марк Помпей Силван Стаберий Флавиан (септември–октомври)
 Гладна катастрофа в Юдея.

Родени

Починали 
 Гай Азиний Полион, римски политики и сенатор
44

44 (четиридесет и четвърта) година е високосна година, започваща в сряда по юлианския календар.

Събития

В Римската империя 
 Четвърта година от принципата на Тиберий Клавдий Цезар Август Германик (41-54 г.)
 Гай Салустий Крисп Пасиен (II път) и Тит Статилий Тавър стават консули на Римската империя. Суфектконсул през тази година става Публий Калвизий Сабин Помпоний Секунд.
 Клавдий празнува триумф за завладяването на Британия. Той изкачва Капитолия на колене и поддържан от зетьове си имитирайки Гай Юлий Цезар, който прави същото по време на триумфа си за галските войни.
 Ирод Агрипа I умира ненадейно и император Клавдий решава да реанексира Юдея като поставя за прокуратор Куспий Фад.
 Публий Мемий Регул, който до тази година управлява провинциите Мизия, Македония и Ахея е заменен като управител от Авъл Дидий Гал, който получава управлението единствено на Мизия. За първи път от две десетилетия другите две провинции са поверени на отделни управители като император Клавдий превръща Ахея в сенатска провинция.
 Ерарият (aerarium, държавната хазна) е прехвърлен от контрола на двама претори към този на двама квестори, избрани лично от императора и ползващи се с мандат от три години.

Родени

Починали 
 Апостол Яков Зеведеев, брат на Йоан Богослов, убит в Йерусалим.
 Ирод Агрипа I, внук на Ирод Велики и цар на Юдея (роден 10 г. пр.н.е.)

Източници
43

43 (четиридесет и трета) година е обикновена година, започваща в понеделник по юлианския календар.

Събития

В Римската империя 
 Трета година от принципата на Тиберий Клавдий Цезар Август Германик (41-54 г.)
 Луций Вителий (II път) и император Клавдий (III път) стават консули на Римската империя и след три месеца са сменени от суфектконсулите Секст Палпелий Хистер, Авъл Габиний Секунд и Луций Педаний Секунд.

В Британия 
 Британски поход на Авъл Плавций с 20 000 войници (по нареждане на император Клавдий). Южна Британия става римска.

В Мала Азия 
 Ликия е присъединена към империята като провинция.

Родени

Починали 
 Юлия Друза, дъщеря на младия Юлий Цезар Друз и Ливила (родена 5 г.)

Източници
42

42 (четиридесет и втора) година е обикновена година, започваща в понеделник по юлианския календар.

Събития

В Римската империя 
 Втора година от принципата на Тиберий Клавдий Цезар Август Германик (41-54 г.)
 Консули на Римската империя са император Клавдий (II път) и Гай Цецина Ларг. Суфектконсули през тази година стават Гай Цестий Гал и Корнелий Луп.
 12 януари – Клавдий получава титлата „Баща на отечеството“.
 Клавдий започва строителството на пристанището Портус в близост до Остия.
 Клавдий осигурява обожествяването на баба си Ливия Друзила.
 Луций Арунций Камил Скрибониан вдига бунт срещу императора в Далмация, но печели малка подкрепа и скоро е принуден да избяга на осторов Иса, където е убит.

В Египет 
 По традиция тази година е сочена като приблизителната година, в която евангелиста Марк основава Коптската православна църква.

Родени 
 Сикст I – римски папа

Починали 
 Гай Апий Юний Силан, политик и сенатор на ранната Римска империя
 Луций Арунций Камил Скрибониан, римски политик
 Ария Старша, съпруга на Цецина Пет

Източници
40

40 (четиридесета) година е високосна година, започваща в петък по юлианския календар.

Събития

В Римската империя 
 Четвърта година от принципата на Гай Цезар Германик Калигула (37 – 41 г.)
 Консул на Римската империя е Калигула (за 3-ти път).
 Суфектконсули през тази година стават Гай Леканий Бас и Квинт Теренций Кулеон.
 Калигула ръководи няколко експедиции срещу германите отвъд Рейн и макар резултатът от тях да е неясен, императорът ги приема за успешни.
 Калигула започва подготовка за нахлуване в Британия като се установява в Гезориакум, където изгражда и фар. Въпреки това до реални действия не се стига.
 Императорът кани мавретанския цар Птолемей да го посети, но след пристигането му нарежда да бъде екзекутиран, а Мавретания е анексирана като провинция. Това действие на Калигула е вероятно следствие на големите разходи, които той извършва и от необходимостта да се осигурят финансови средства.
 Калигула нарежда да бъде поставена негова статуя в Йерусалимския храм, за да бъде почитан като бог. Поради съпротивата на евреите срещу тази заповед управителят на Сирия Публий Петроний и Ирод Агрипа I правят опит да разубедят императора. Те печелят достатъчно време до убийството му в началото на следващата година, поради което статуя не е поставена.

В Партия 
 Вардан прогонва временно брат си Готариз и става цар на Партия.

Родени 
 13 юни – Гней Юлий Агрикола, римски военачалник и сенатор († 93 г.)
 Педаний Диоскурид, древногръцки лекар и най-прочутият фармаколог на древността († 90 г.)
 Клавдия Октавия, дъщеря на император Клавдий и първа съпруга на император Нерон († 62 г.)
 Луций Лициний Сура, римски политик († 110/113 г.)
 Марк Валерий Марциал, римски поет († 104 г.)
 Стаций, римски поет († 96 г.)
 Тит Петроний Секунд, римски конник и префект на провинция Египет († 97 г.)
 Луций Юний Силан Торкват, римски политик († 65 г.)

Починали 
 Птолемей, последен цар на Мавретания (роден ок. 9 пр.н.е.)
 Гней Домиций Ахенобарб (консул 32 г.), римски политик и баща на император Нерон (роден 17 г. пр.н.е.)

Източници
Дижон

Дижо̀н () е град в Източна Франция. Той е главен административен център на департамента Кот д`Ор, както и историческа столица на Бургундия. В Дижон живеят около 151 500 души (2007). През 2004 г. населението на града и околностите е около 237 000 души.

Градът е известен със своята дижонска горчица. През 1634 г. в Дижон 23 производители на горчица получават изключителното право да я произвеждат и продават. Днес Дижон има малък дял в световното производство на дижонска горчица.

Забележителности 
Дижон има стар център със сгради от XII—XV век и дворецът на херцозите на Бургундия с кулата на Филип Добрия. Съвременния си облик градът дължи на преустройството от XVII—XVIII век. Дворцовите зали си поделят кметството и музеят за изобразителни изкуства с редки колекции от старофренска и раннонидерландска живопис.  

От култовите сгради най-известни са:
 Готическа катедрала Свети Бенигнус, изградена между 1280 и 1325 години, осветена през 1393 година, а през XVIII век става седалище на епископа.
 Готическа църква Нотр-Дам (Дижон) – (началото на XIII век) слави се със своите причудливо-ажурни фасади и образци на средновековното декоративно-приложно изкуство.
 църква Сен Филибер – закрита за служби, строена през XI до XVI век; впечатлението на туристите е, че сякаш е издигната от дявола за една нощ.
 Църква „св. Михаил“ – ярък пример за прехода от готика към ренесанс през първата трета на XVI век.
 картезиански манастир „Шанмол“ – построен през XIV—XV век под ръководството на Слютер е частично разрушен в годините на революцията и е отдаден за психиатрическа болница, но и това, което е съхранено от него, представлява изключителен художествен интерес.
 Пищните надгробия на херцозите Филип II Смели и Жан Безстрашни са пренесени от манастира в стражевата зала на херцогския дворец.

Музеи в Дижон 
Дижон се слави със своите забележителни музеи, такива като:
Археологически музей,
Музей на Бургундския град,
Музей на културата на Дижон.

Дижон е град с голяма туристическа посещаемост.

В този град има много малки улички и кули.

Спорт 
Представителният футболен отбор на града носи името Дижон ФКО.

Известни личности 
 Родени в Дижон
 Густав Айфел (1832 – 1923), инженер и предприемач
 Анри Дарси (1803 – 1858), инженер
 Шарл Дезорм (1777 – 1862), физик и химик
 Клод Жад (1948 – 2006), киноактриса
 Жан Безстрашни (1371 – 1419), херцог
 Никола Клеман (1779 – 1841), химик и предприемач
 Луи Леузон Льо Дюк (1815 – 1889), писател
 Жан-Филип Рамо (1683 – 1764), композитор

Колежи и университети 
 Бургундски университет, известен още като Университет на Бургундия
 Фестивали и събития

Побратимени градове 

  Волгоград, Русия (1959)
  Далас, САЩ
  Йорк, Великобритания
  Клуж-Напока, Румъния
  Майнц, Германия
  Ополе (Полша)
  Печ, Унгария
  Разград, България от 2007 г.
  Реджо нел'Емилия, Италия
  Скопие, Северна Македония

Външни препратки 
 Официален уебсайт на град Дижон

Източници
Шенгенска информационна система

Шенгенската информационна система, известна още като ШИС (SIS) е информационна система, използвана в много европейски държави.

Тя предоставя информация за хора и предмети според данните, подадени от страните-участнички. Тези данни може да включват например информация за изгубени вещи или хора, за които има заповед за арестуване. Тази информация се обменя между всички страни по Шенгенското споразумение. Страните, подписали първоначално споразумението, са Франция, Германия, Белгия, Нидерландия и Люксембург. По-късно се присъединяват почти всички страни на Европейския съюз (но я прилагат в различна степен), както и Швейцария, Норвегия и Исландия. Центърът на ШИС се намира в Страсбург, Франция.

В ШИС информацията се съхранява според местното законодателство на страната, която дава сведения. В системата има данни за над 1 млн. души, като те могат да включват:
 фамилно име
 лично име
 особени белези
 първа буква от второто лично име
 дата на раждане
 място на раждане
 пол
 гражданство
 псевдоними
 дали лицето е било въоръжено
 дали лицето е било буйствало
 причина за тревогата
 какво действие да бъде предприето
 изгубено, откраднато или присвоено огнестрелно оръжие
 изгубено, откраднато или присвоени документи за самоличност
 изгубено, откраднато или присвоени чисти документи за самоличност
 изгубено, откраднато или присвоено моторно превозно средство
 изгубено, откраднато или присвоени банкноти

Външни препратки 
 Ново учебно помагало на тема „Шенгенска информационна система (ШИС)“ 

Шенгенска зона
Информационни системи
Идентификация на личността
Страсбург
Математическа индукция

Математическата индукция е метод за математическо доказателство, използван за доказване на свойства на естествените числа и на други множества, равномощни с множеството на естествените числа. Типична е употребата ѝ за доказване, че дадено твърдение е вярно за всички естествени числа. Това се прави, като се проверява, че твърдението е вярно за числото 1, след което се доказва, че ако твърдението е вярно за някое естествено число, то е вярно и за следващото естествено число.

По-формално казано, всяко доказателство чрез математическа индукция съдържа два етапа:

 База: Твърдението се проверява за n = 1.
 Индуктивна стъпка: Предполагаме, че твърдението е вярно за n = k (това е т. нар. индуктивно предположение), и оттук доказваме, че твърдението е вярно за n = k + 1 (това е т. нар. индуктивно заключение).

Принципът на математическата индукция обикновено се приема като аксиома на естествените числа (вж. аксиомите на Пеано).

По-общ вариант на доказателството чрез индукция, който може да се ползва за произволно множество, стига да се открие един от частичните му порядъци без безкрайно намаляващи вериги:

 Доказваме, че всички минимални елементи от множеството притежават свойството
 Предполагаме, че свойството е валидно за всички n < m
 Доказваме свойството за n = m.

(В случая на естествените числа тази схема се свежда до описаната по-горе.)

Методът на математическата индукция може да се обобщи за доказване на твърдения относно индуктивни структури — графи, дървета, масиви и т.н. Това обобщение е известно като структурна индукция и се използва в математическата логика и в информатиката.

Ефектът на доминото е нагледно представяне на доказателството чрез математическа индукция:

 Бутаме първата плочка.
 Всяка паднала плочка бута следващата.

Следователно ще паднат всички плочки на доминото.

Пример 
Да докажем твърдението

за всички естествени числа n. Означаваме това твърдение с P(n). Това е елементарна формула за сума на положителни естествени числа, по-малки или равни на n. Доказателството, че това твърдение важи за всички естествени числа n, се провежда по следния начин:

Проверява се дали твърдението е вярно за n = 1. Тъй като 1(1 + 1) / 2 = 1, то P(1) e вярно.
Сега трябва да покажем, че ако твърдението е изпълнено за n = m, то е изпълнено и за n = m + 1. Това може да се направи по следния начин:

Допускаме, че твърдението е вярно за n = m, т.е.

Прибавяме m + 1 към двете страни, за да не се наруши равенството:

Тогава имаме

Това е еквивалентно на твърдението P(m + 1) и доказателството е завършено. Символично показахме, че

Източници

Вижте също 
Естествено число

индукция
Изброимо множество

Изброимо множество е всяко крайно множество, както и всяко (безкрайно) множество, от което съществува биекция в множеството на естествените числа.

Казано по друг начин – всяко множество, от което съществува инекция в множеството на естествените числа е изброимо. Ако съществува биекция (т.е. такава инекция, която е и сюрекция), то множеството е безкрайно изброимо, а ако няма биекция (а само инекция) — крайно (изброимо) множество. Казано с други думи: едно множество е изброимо тогава и само тогава, когато има мощност (кардиналност) ненадминаваща мощността на множеството на естествените числа .

Горното определение включва както крайни, така и безкрайни множества, т.е. множества равномощни на някое подмножество на естествените числа. Съществуват проблеми с терминологията за „изброимостта“. Някои автори наричат изброими само безкрайните множества от горния вид. За избягване на колизии обикновено безкрайните се наричат изброимо безкрайни, а общото название за горните множества (крайни и безкрайни) е най-много изброими. Безкрайни множества с кардиналност надминаваща тази на естествените числа се наричат неизброими или неизборимо безкрайни.

Теория на множествата
Равномощни множества

Равномощни множества са две множества, между които съществува биекция. Терминът мощност (равномощност) на множества стои в основата на теорията на множествата. За нея са от интерес само такива свойства на множествата, които зависят от тяхната мощност или от тяхната наредба. Равномощността е релация на еквивалентност. Равномощните множества образуват класове на еквивалентност, които се наричат кардинали или мощности. В семейството на кардиналите могат да се дефинират действия близки по свойства до аритметичните действия при естествените числа. Освен това, съществува биекция между естествените числа и кардиналите на крайните множества, затова вместо кардинал се използва понятието кардинално число. Две крайни множества са равномощни, ако имат еднакъв брой елементи. Под мощност на едно крайно множество се разбира броят на неговите елементи. Равномощността на две множества  и  се бележи с: .

Примери 
 Множествата на естествените и на рационалните числа са равномощни, а на естествените и реалните – не, което може да се покаже чрез диагоналния метод на Кантор.

 Равномощни са едно безкрайно множество и множеството на неговите крайни подмножества.

 В едно топологично пространство са равномощни множеството на затворените и множеството на отворените множества.

 Равномощни са множеството на реалните числа и множеството на непрекъснатите функции на една реална променлива.

 Равномощни са множеството на реалните числа и множеството на монотонните функции на една реална променлива.

 За дадено безкрайно множество  равномощни са множеството от всички метрични пространства  и множеството от подмножества на .

Източници 

Теория на множествата
Биекция

Биекция е всяко изображение, което е едновременно сюрективно и инективно. С други думи, това е всяко съответствие между две множества A и B, при което на всеки елемент от множеството A съответства един и само един елемент на множеството B, като всеки елемент от множеството B е образ на точно един елемент от множеството A. Биекцията е известна още като съответствие 1 – 1.

Множества, между които съществува биекция, се наричат равномощни множества.

За илюстрация и съпоставка на биекцията с други видове изображения вижте изображение. 

Теория на множествата
Сюрекция

Сюрекция е всяко изображение от множество A в множество B, при което всеки елемент на B е образ на поне един елемент от A. Не е задължително елементът да е уникален – функцията f може да нанесе един или повече елементи от A върху един и същ елемент от B.

Определение 
Сюрективната функция е функция, чието изображение се равнява на кообластта ѝ. По сходен начин, функцията f с област X и кообласт Y е сюрективна, ако за всеки y в Y съществува поне един x в X: . Сюрекциите понякога се обозначават с двувърха дясна стрелка, като например в f : X ↠ Y.

Символически изразено:

Ако , тогава  е сюрективна, ако

.

Източници 

Теория на множествата
Инекция

Инекция е математическо изображение, което на всеки елемент а от множество A (първообраз) съпоставя най-много един елемент b от множество B (образ).

Като следствие, при зададено изображение f: A →B, от еднаквостта на образите f(a) = f(a`) следва еднаквост на образите a = a` (a, a` принадлежат на А), т.е. всеки елемент от B има най-много един първообраз и изображението съпоставя на различните елементи от A различни елементи от B. Затова такова изображение се нарича още влагане – множеството А с точност до еквивалентност е равно на подмножество на B.

Доказателството на биективност на дадено изображение често се разделя на две части, доказващи инективността и сюрективността на изображението.

Теория на множествата
Изображение (математика)

Изображение в математиката е всяко съответствие между елементи на две множества.

Означаваме изображението  от множеството  в множеството  по следния начин:

.

Изображението на множеството  е дефинирано в множеството  ако за произволен елемент , е съпоставен точно един елемент . Елементът  се нарича образ на елемента , а елементът  – първообраз на . Записваме:

,

при което a се нарича първообраз, а f(a) – образ под изображението f.

Специални случаи на изображение са инекцията, сюрекцията и биекцията, които нагледно могат да се обяснят със следните илюстрации на изображения от Х към Y:

Вижте също 
 Функция

Източници 

Теория на множествата
Изображение (пояснение)

Изображение може да се отнася до:

 Обект, образ, явление, в една или друга степен подобно (но не идентично) на оригинала или самият процес на създаването му
 Изображение (математика)
 Цифрово изображение
 Картина

Вижте също 
 Образ (пояснение)
 Изображение в Уикиречник
Томпсън

Томпсън може да се отнася за:
 Бенджамин Томпсън (1753 – 1814), британски физик
 Мик Томпсън (р. 1973), американски музикант
 Франк Томпсън (1920 – 1944), британски офицер
 Уилиам Томпсън, биограф на Никита Хрушчов
 Томпсън (САЩ), град в САЩ
 Томпсън (село), село в Западна България
 Томпсън (река, Куинсланд), река в Австралия
Иван Василиевич сменя професията си

„Иван Василиевич сменя професията си“ () е съветска кинокомедия от 1973 година на режисьора Леонид Гайдай по негов сценарий в съавторство с Владлен Бахнов. Филмът е по мотиви от пиесата „Иван Василиевич“ на Михаил Булгаков.

Сюжет 
Във филма се разказва за младия съветски учен Шурик Тимофеев (Александър Демяненко), който изобретява машина на времето. Шурик, неговият съсед – педантичният домоуправител Иван Василиевич Бунша (Юрий Яковлев) и крадецът Жорж Милославски (Леонид Куравльов) попадат в Русия от XVI век, когато управлява цар Иван Грозни (също изигран от Юрий Яковлев). Василиевич който е двойник на руския цар и управлява за кратко време на негово място, докато Иван Грозни се крие в съвременния апартамент.

В края на филма се разбира, че всъщност ученият Тимофеев само е фантазирал, докато е бил в безсъзнание.

Създатели 
 Сценаристи: Владлен Бахнов, Леонид Гайдай
 Режисьор: Леонид Гайдай
 Оператор: Сергей Полуянов, Виталий Абрамов
 Художник: Евгений Куманков
 Композитор: Александър Зацепин
 Текст: Леонид Дербенев

В ролите 
 Юрий Яковлев – Иван Василиевич Бунша, кербуд / Йоан Васильович Грозни, цар
 Леонид Куравльов – Жорж Милославски
 Александър Демяненко – Шурик, инженер-изобретател
 Савелий Крамаров – Граф Феофан
 Наталия Селезньова – Зинаида Михайловна Тимофеева (Зина), филмова актриса и съпруга на Шурик (вокали – Нина Бродска)
 Наталия Белогорцева-Кръчковска – Уляна Андриевна, съпруга на Бунша
 Наталия Кустинска е блондинка, актриса и страст на режисьора Якин
 Владимир Етуш – Антон Семенович Шпак, зъболекар, съсед на Шурик
 Михаил Пуговкин е Карл Савелийович Якин, филмов режисьор и любовник на Зина
 Сергей Филипов е посланик на Швеция

Външни препратки 
 О фильме и актёрах на сайте Леонида Гайдая
  на официалния канал на „Мосфильма“
 Покадровая стенограмма пьесы Булгакова и фильма
 Рустем Вахитов. Грозный и Бунша (о пьесе М. Булгакова «Иван Васильевич» и фильме Л. Гайдая «Иван Васильевич меняет профессию»)
 «В комедии „Иван Васильевич меняет профессию“ вместо Натальи Крачковской могла появиться… Нонна Мордюкова, а вместо Юрия Яковлева — Георгий Вицин» // Владимир Громов «Факты и комментарии»
 «Иван Васильевич» 30 лет спустя. Особенности съёмки фильма
 Постер фильма
 Кадры из не вошедших в фильм эпизодов
 , 

Филми от 1973 година
Екранизации по Михаил Булгаков
Филми за пътуване във времето
Руски научнофантастични филми
Съветски музикални филми
Руски музикални филми
Филми на Леонид Гайдай
Съветски комедии
Руски комедии
Фред Уипъл

Фред Лорънс Уипъл () е американски астроном. Той е най-добре известен с труда, който публикува в „Астрофизикъл Джърнъл“ през 1950 г. В него той предлага потвърдената днес теория „мръсна снежна топка“ за състава на кометите (въпреки че първоначално той използва термина „заледен конгломерат“).

Биография 
Роден е на 5 ноември 1906 година в Ред Оук, Айова. През 1931 г. започва работа в обсерваторията на Харвардския университет, където изучава траекториите на метеори. Той установява, че те водят началото си от слънчевата система, а не от междузвездното пространство.

През 1970 г. получава медал „Леонард“ на Метеоритното общество.

Умира на 30 август 2004 година в Кеймбридж, Масачузетс, на 97-годишна възраст.

Източници 

Американски астрономи
Членове на Националната академия на науките на САЩ
Айовци
Елмър Бърнстийн

Елмър Бърнстийн (, английско и американско произношение ) е американски композитор, който е известен най-вече с музиката, която пише за над 200 филма.  Някои от тях включват „Великолепната седморка“, „Голямото бягство“, „Да убиеш присмехулник“, „Десетте Божи заповеди“ и „Човекът със златната ръка“.

Биография 
Бърнстийн е роден на 4 април 1922 г. в Ню Йорк.

Получава 14 номинации за Оскар за най-добра музика, но печели само един път — за филма „Thoroughly Modern Millie“. Има и много номинации за наградата Еми, като веднъж я печели. Носител е на няколко награди Тони и Златен глобус.

Както много други в Холивуд, Бърнстийн се сблъсква с цензурата по време на ерата на Джоузеф Маккарти. Той е в т. нар. „сива листа“ – не е забранен, но се държи настрана от големи проекти, тъй като симпатизира на левичарските каузи. По този начин той се принуждава да работи за нискобюджетни научнофантастични филми.

Умира на 18 август 2004 г. в Охай, Калифорния.

Избрана филмография

Източници

Външни препратки 
 
 

Американски композитори
Филмови композитори
Композитори на 20 век
Класически композитори
Носители на „Оскар“ за най-добра музика
Носители на „Оскар“
Носители на Златен глобус
Носители на награда Еми
Американски военни дейци от Втората световна война
Евреи в САЩ
Родени в Ню Йорк
Починали в Калифорния
Починали от рак
1605



Събития 

 20 декември – Публикуван е първият том от романа Дон Кихот на Мигел Де Сервантес.

Родени 
 7 май – Никон, Патриарх московски и всерусийски
 29 юли – Зимон Дах, немски поет
 29 юли – Зимон Дах, немски поет

Починали 
 3 март – Климент VIII, римски папа
 27 април – Лъв XI, италиански папа
 Джелал Акбар-владетел от династията на великите могили, потомък на Тамерлан. Той проявява изключителни способности на войн и държавник. За по-малко от 20години покорява цяла Северна Индия, като неговото управление отбелязва  една от най-важните епохи в историята на Индия. По-късно император става неговият внук Джахан който разширява империята
875



Събития 
 Завършва строежа на джамията Укба в тунизийския град Кайруван.

Родени

Починали 
 12 август – Лудвиг II, крал на Италия, крал на лангобардите, римски съимператор и император на Свещената римска империя (* 825)
684



Събития

Родени 
 Нагая, японски принц и политик

Починали 
 Муавия II, трети халиф на Омаядския халифат в Дамаск (р. 661 г.)
672



Събития

Родени

Починали 
 27 януари – Виталиан, римски папа
39

39 (тридесет и девета) година е обикновена година, започваща в четвъртък по юлианския календар.

Събития

В Римската империя 
 Трета година от принципата на Гай Цезар Германик Калигула (37 – 41 г.)
 Консули на Римската империя са Калигула (за 2-ри път) и Луций Апроний Цезиан.
 Суфектконсули стават Квинт Санквиний Максим, Гней Домиций Корбулон, Гней Домиций Афер и Авъл Дидий Гал.
 Калигула се развежда с Лолия Павлина и се жени за Милония Цезония.
 Клавдий се развежда и се жени за Валерия Месалина.
 Управителят на Горна Германия Гней Корнелий Лентул Гетулик е обвинен в конспирация срещу императора, осъден и екзекутиран.
 Марк Емилий Лепид, който е вдовец на починалата сестра на императора Юлия Друзила, е арестуван и екзекутиран след като е обвинен в конспирация за узурпиране на властта и в прелюбодеяние с двете живи сестри на Калигула, които са наказани със заточение.
 Калигула се подготвя за кампания срещу германските племена отвъд река Рейн.
 Филон Александрийски е част от еврейска делегация, изпратена до императора във връзка с Александрийския погром.

В Юдея 
 Ирод Антипа е свален от власт и заточен, а неговите владения са дадени през следващата година на Ирод Агрипа I.

Родени 
 3 ноември – Марк Аней Лукан, римски поет († 65 г.)
 30 декември – Тит, римски император († 81 г.)

Починали 
 Сенека Стари – римски реторик и писател (роден 54 г. пр.н.е.)
 Марк Емилий Лепид – римски политик (роден 6 г.)
 Гней Корнелий Лентул Гетулик – римски политик, историк и поет (роден 8 г. пр.н.е.)
 Корнелия Лентула – знатна римлянка
 Гай Калвизий Сабин – римски политик
 Авъл Авилий Флак – римски конник и префект (32 – 38 г.) на Египет

Източници